CELEX: 62016TN0352
Language: hr
Date: 2016-06-29 00:00:00
Title: Predmet T-352/16: Tužba podnesena 29. lipnja 2016. – Ville de Bruxelles protiv Komisije

29.8.2016   
            
            
               HR
            
            
               Službeni list Europske unije
            
            
               C 314/30
            
         Tužba podnesena 29. lipnja 2016. – Ville de Bruxelles protiv Komisije
   (Predmet T-352/16)
   (2016/C 314/41)
   Jezik postupka: francuski
   
      Stranke
   
   
      Tužitelj: Ville de Bruxelles (Belgija) (zastupnici: M. Uyttendaele i S. Kaisergruber, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je tužba dopuštena i osnovana;
            
         te slijedom toga:
   
               —
            
            
               poništi Uredbu (EU) Komisije br. 2016/646 od 20. travnja 2016. o izmjeni Uredbe (EZ) br. 692/2008 s obzirom na emisije iz lakih osobnih i teretnih vozila (Euro 6);
            
         
               —
            
            
               naloži snošenje troškova Europskoj komisiji.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog odnosi se na povredu članaka 37. i 53. Povelje Europske unije o temeljnim pravima, uvodnih izjava 5. i 6. Uredbe (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL 2007, L 171, str. 1.) (SL, posebno izdanje na hrvatskom jeziku, poglavlje 13., svezak 30., str. 284.), Priloga I toj uredbi, kao i na prekoračenje i zlouporabu ovlasti Europske komisije.
            
         
               2.
            
            
               Drugi tužbeni razlog odnosi se na povredu članka 5.a stavka 3. Odluke Vijeća 199/468/EZ o utvrđivanju postupaka za izvršavanje provedbenih ovlasti dodijeljenih Komisiji (SL 1999, L 184, str. 23.) (SL, posebno izdanje na hrvatskom jeziku, poglavlje 1, svezak 17., str. 36.), uvodne izjave 3. Odluke Vijeća 2006/512/EZ o izmjeni Odluke 1999/468/EZ o utvrđivanju postupaka za izvršavanje provedbenih ovlasti dodijeljenih Komisiji (SL 2006, L 200, str. 11.) (SL, posebno izdanje na hrvatskom jeziku, poglavlje 1., svezak 17., str. 91.), uvodne izjave 25. Uredbe (EZ) br. 175/2007, članka 5. stavka 3. te iste uredbe, kao i na nenadležnost Komisije za usvajanje pobijane uredbe i prekoračenje njenih ovlasti.